उदयपुर/राजसमंद. रेलमगराक्षेत्र के गवारड़ी में शनिवार को सड़क किनारे झाड़ियों में युवक का क्षत-विक्षत शव मिलने से सनसनी फैल गई। शव का सिर पत्थर के कुचला हुआ और गर्दन से पेट तक का हिस्सा जानवरों ने नोच रखा था।
शव के कुछ ही दूरी पर कपड़े और जूते पड़े मिले। प्रथम दृष्टया पुलिस का मानना है कि युवक को किसी दूसरी जगह से लाकर हत्या कर दी और शव यहां डाला गया। शव के नजदीक ही जूते और कपड़े मिलने से लग पुलिस मान रही है कि युवक ने मरने से पूर्व काफी संघर्ष किया था।
घटना से पुलिस को अहम सुराग हाथ लगे है। शव की शिनाख्तगी के प्रयास किए जा रहे है। थानाधिकारी मदनसिंह चौहान ने बताया कि शनिवार सुबह गवारड़ी से आगे रोड़ किनारे खेत में झाड़ियों के पास क्षत-विक्षत शव मिला।
खेत मालिक गवारड़ी निवासी अमृत राम पुत्र डालचंद मेनारिया ने रिपोर्ट दी। मौके से साक्ष्य जुटाने के लिए डॉग स्क्वॉयड एफएसएल की टीम भी घटनास्थल की जांच साक्ष्य जुटाने के लिए पहुंची।
शिनाख्त के प्रयास हो रहे हैं
पुलिसने शिनाख्तगी के लिए उदयपुर के सभी थानों में मैसेज पहुंचाया। लेकिन शिनाख्तगी नहीं हो पाई है। युवक की पहचान के लिए सारे प्रयास किए जा रहे है। शव को रेलमगरा सीएचसी की मोर्चरी में रखवाया गया है। हालांकि पुलिस को जो सुराग मिले है उसे कयास लगाया जा रहा है कि युवक उदयपुर जिले में देबारी के आसपास का है और कॉलेज छात्र है। मृतक की उम्र करीब 23-25 साल बताई जा रही है। सीने से गर्दन तक हिस्सा जानवरों ने नोच रखा है। शव के पास सफेद रंग के मौजे, अंडरवियर और खेत में एडीडास कंपनी के काले रंग के जूते भी मिले है।
हत्याकर शव डालने का अंदेशा
- प्रथम दृष्टया युवक की हत्या कर शव खेत में डालना सामने रहा है। शव की पहचान के प्रयास किए जा रहे है। शव के पास ही एक सिम मिली है। जिसके आधार पर युवक की पहचान का प्रयास किए जा रहे है। शिनाख्त के बाद ही शव का पोस्टमार्टम कराया जाएगा। - डॉ.विष्णुकांत शर्मा, एसपी, राजसमंद
hin_Deva hin_Deva hin_Deva hin_Deva hin_Deva hin_Deva hin_Deva hin_Deva